laion/Wikipedia-Exotic huggingface dataset:
Asier Illarramendi

Asier Illarramendi Andonegi (sündinud 8. märtsil 1990 Mutrikus) on Hispaania jalgpallur, kes mängib kaitsva poolkaitsjana Major League Socceri (MLS) klubis FC Dallas. Ta alustas Real Sociedadis ka klubikarjääri. Klubi põhimeeskonnas debüteeris ta 2010. aasta juunis, mil Real Sociedad mängis veel Hispaania esiliigas. Aastatel 2008–2011 mängis ta põhiliselt klubi reservmeeskonnas Hispaania madalamates liigades. Real Sociedadi põhimeeskonnas hakkas ta enam mänguaega saama hooajal 2011–12. Hooajal 2012–13 valiti Illarramendi Hispaania kõrgliiga hooaja parimaks noormängijaks ja parimaks kaitsvaks poolkaitsjaks. 2013. aasta juulis sõlmis Illarramendi kuueaastase lepingu Madridi Realiga. Üleminekusumma oli 32,2 miljonit eurot, millega sai Illarramendi läbi aegade kallimaks Madridi Reali siirdunud Hispaania jalgpalluriks. 22. veebruaril 2014 lõi ta mängus Elche vastu oma esimese värava Hispaania kõrgliigas. Hooajal 2013/14 võitis ta Madridi Realiga UEFA Meistrite Liiga, kuid Illarramendi finaalis Madridi Atlético vastu väljakule ei pääsenud. Lisaks võitis Illarramendi Madridi Realiga 2014. aastal veel kolm tiitlit. 2015. aasta augustis naasis ta Real Sociedadi, kus mängis veel kaheksa hooaega. 2023. aasta augustis sõlmis ta lepingu Major League Socceri (MLS) klubiga FC Dallas. 2007. aastal saavutas Illarramendi Hispaania kuni 17-aastaste koondisega noorte maailmameistrivõistlustel teise koha. 2013. aastal tuli ta Hispaania kuni 21-aastaste koondisega omavanuste Euroopa meistriks. 2013. aastal debüteeris ta Baskimaa jalgpallikoondises. Hispaania jalgpallikoondises tegi ta debüüdi 7. juunil 2017 sõprusmängus Colombia vastu. Koondisekarjääri esimese värava lõi ta 9. oktoobril 2017 MM-i valikmängus Iisraeli vastu. Real Madrid Copa del Rey: 2013–14 UEFA Meistrite Liiga: 2013–14 UEFA Superkarikas: 2014 Klubide maailmameistrivõistlused: 2014 Real Sociedad Copa del Rey: 2019–20 "Producto nacional a precio 'galáctico'". El Mundo.13.7.2013. Vaadatud 2.5.2022 "FC Dallas acquires free agent midfielder Asier Illarramendi". FC Dallas. 3. august 2023. Vaadatud 3. augustil 2023.
Bryan Mbeumo

Bryan Tetsadong Marceau Mbeumo (sündinud 7. augustil 1999 Avallon's) on Prantsusmaal sündinud Kameruni jalgpallur, kes mängib Premier League'i klubis Brentford ja Kameruni jalgpallikoondises. 2013. aastal liitus ta Prantsusmaa klubiga Troyes. Klubi põhimeeskonnas debüteeris ta Prantsusmaa kõrgliigas 2018. aasta veebruaris. Troyes' põhikoosseisu murdis ta hooajal 2018–19, mil klubi mängis Prantsusmaa esiliigas. Samal hooajal lõi Mbeumo liigas kümme väravat. 2019. aasta augustis siirdus ta 5,8 miljoni naelsterlingi eest Brentfordi, kellega sõlmis viieaastase lepingu. Mbeumo sai toona Brentfordi kõige kallimaks ostuks. Hooajal 2019–20 lõi ta Inglismaa esiliigas 15 väravat. Hooajal 2020–21 kindlus ta Brenfordiga pääsu Inglismaa kõrgliigasse. Esimese värava Inglismaa kõrgliigas lõi ta 18. septembril 2021 mängus Wolverhampton Wanderersi vastu. 2022. aasta jaanuaris sõlmis ta Brentfordiga uue nelja-aastase lepingu. Aastatel 2015–2020 mängis Mbeumo Prantsusmaa noortekoondistes. Ta on Kameruni päritolu ning otsustas 2022. aasta augustis koondises Kameruni esindama. Kameruni jalgpallikoondises tegi ta debüüdi 23. septembril 2022 sõprusmängus Usbekistani vastu. Koondisekarjääri esimese värava lõi ta 10. juunil 2023 sõprusmängus Mehhiko vastu. Ta kuulus Kameruni koondisse 2022. aasta maailmameistrivõistlustel. "Brentford close on Premier League dream – just don't call it 'Moneyball'". ESPN. 24.7.2020. Vaadatud 2.5.2022 "Bryan Mbeumo signs new contract". brentfordfc.com. 26.1.2022. Vaadatud 2.5.2022 "Mbeumo heading to Qatar". www.brentfordfc.com. Vaadatud 10. novembril 2022. https://www.transfermarkt.com/bryan-mbeumo/nationalmannschaft/spieler/413039 (vaadatud 11.11.2022)  Bryan Mbeumo – pildid, videod ja helifailid Wikimedia Commonsis Profiil Brentford FC kodulehel
Rico Henry

Rico Antonio Henry (sündinud 8. juulil 1997 Birminghamis) on Inglismaa jalgpallur, kes mängib vasakkaitsjana Inglismaa Premier League'i klubis Brentford. Ta alustas klubikarjääri Walsallis. 2014. aastal sõlmis ta klubiga esimese profilepingu. Hooajal 2014–15 debüteeris ta klubi põhimeeskonnas Inglismaa tugevuselt kolmandas liigas. Klubi põhikoosseisu murdis ta hooajal 2015–16, mil valiti ka Inglismaa League One'i hooaja sümboolsesse koosseisu. 2016. aasta augustis sõlmis ta viieaastase lepingu Brentfordiga, mis mängis toona Inglismaa esiliigas. Esimesel kolmel hooajal oli ta Brentfordis sageli kimpus vigastustega. 2019. aasta augustis sõlmis ta klubiga uue nelja-aastase lepingu ja mängis terve hooaja 2019–20 Brentfordi põhikoosseisus. Samal hooajal jõudis ta klubiga juba Premier League'i lävele. Pääs Inglismaa kõrgliigasse kindlustati järgmisel hooajal ning lisaks valiti Henry Inglismaa esiliiga hooaja 2020–21 sümboolsesse koosseisu. Inglismaa kõrgliigas lõi ta esimese värava 6. novembril 2021 mängus Norwich City vastu. Aastatel 2015–2017 mängis Henry Inglismaa kuni 19- ja kuni 20-aastaste koondistes. "Brentford sign England Youth International Rico Henry from Walsall on a five-year contract". Brentford F.C. 31.8.2016. Vaadatud 2.5.2022 "Rico Henry signs new Brentford contract". Brentford F.C. 23.8.2019. Vaadatud 2.5.2022  Rico Henry – pildid, videod ja helifailid Wikimedia Commonsis Profiil Brentford FC kodulehel
Lembitu (Rakvere kino)

Lembitu oli kino, mis tegutses aastatel 1913–1991 Rakveres Võidu tänaval. See oli Rakveres esimene kinoks projekteeritud hoone. Algselt oli kino nimi Union ja ehitamist alustati 1912 aastal Rakveres (sellel ajal Vaksali) tänava äärde. Kino ehitajates olid ettevõtlikud rakverlased Jaan Siirak (oli ametilt köösner), Jaan Kuus ja Pakkassar, kes otsustasid ehitada uue hoone spetsiaalselt filmide näitamise jaoks. Maja asupaigaks sobis Kukeküla keskel asuv Jaan Kuusile kuuluv “Kuke-kõrtsi” krunt (Võidu tänav 19). 7. aprillil 1912 esitas Jaan Siirak kubermanguvalitsusele palvekirja ja uue, rajatava kino plaanid. Projektiga oldigi nõus, kuid ainult hoonet ei lubatud ehitada mitte puidust, vaid see pidi tulema kivist. Juba sama aasta suvel valmisid juba uued kivimaja plaanid ja need kinnitati 7. septembril 1912. Kuid Rakvere teise kino "Illusioon" omanik Meier Rogovski, kes kartes konkurentsi, tahtis Unioni kino ehitamise seisma panna. Ta koostas Kukekõrtsi krundi naabrite nimel kubermanguvalitsusele ja kreisiülemale palvekirja, milles kirjutas: «Palume, et ei avataks Kukekülas J. Siiraki kino meie naabri Jaan Kuusi majas. Meil on puumajad, need võivad kinomootori tõttu põlema minna. Peale selle on meie seas haigeid, kes vajavad värsket õhku, naftamootor aga rikub õhku.» See palvekiri kandis juba viie Kukekõrtsi ümber asuva krundi omaniku allkirju ja oleks seega olnud küllalt tõsiseks takistuseks. (Sel ajal kehtivate seaduste alusel võis naftamootoril töötavat kinoaparatuuri sisse seada ainult kõigi naaberkruntide omanike kirjalikul nõusolekul.) Hiljem kohtulikul juurdlusel selgus, et Jaan Kuusi naabrid ei olnud sellisest palvekirjast kuulnudki. Selle oli koostanud "Illusiooni" omanik Rogovski, kes oli allkirjad kas võltsinud või saanud pettusega. 25. septembril 1913 toimus Unionis esimene kinoseanss. Kinos oli 240 istekohta. See oli kõige avarama ja moodsama sisustusega kino Rakveres. Pärast II maailmasõda nimetati Union kino ümber Lembituks. Hiljem ehitati hoone kõrvale külastajate ootesaal ja puhvet. 1991. aastal kino tegevus lõpetati. 2001. aastast alates tegutseb hoones bowling'u-saal. "«Illusioonist» tänapäevani". Punane Täht. 24. november 1963.
Maputšed

Maputšed (Mapuche) on rühm tänapäeva Lõuna-Kesk-Tšiili ja Edela-Argentina põliselanikke. 1881. aasta maputšede ülestõus
Mõkolajivi lahing

Mõkolajivi lahing (ukraina keeles Бої за Миколаїв) oli 2022. aasta 26. veebruarist 8. aprillini toimunud lahing, mille käigus Venemaa relvajõud tegid katse võtta linn ja Mõkolajivi rahvusvaheline lennujaam oma kontrolli alla. 2022. aasta märtsi esimesel nädalal taastasid Ukraina väed kontrolli Kulbakõne sõjaväelennuvälja üle. Vene tank õhku lastud sillal Kalõnivka juures 2022. aasta märtsis Mõkolajivi oblastiadministratsiooni hoone 2022. aasta märtsi lõpus Mõkolajivi kobarpommitamine Mõkolajivi valitsushoone õhurünnak Hersoni lahing Vene-Ukraina sõja lõunarinne "ЯКБИ РАШИСТИ ЗАЙШЛИ В МІСТО – ЦЕ БУЛА Б ДРУГА БУЧА": ГЕНЕРАЛ МАРЧЕНКО РОЗПОВІВ, ЯК ВДАЛОСЯ ВРЯТУВАТИ МИКОЛАЇ (vaadatud: 24.05.2022) В Корабельном районе Николаева уничтожен отряд казачьего полка ВДВ россиян (25.06.2022) Michael Schwirtz. Proud Band of Ukrainian Troops Holds Russian Assault at Bay — for Now 06.03.2022 (vaadatud: 31.07.2022) ОЛЬГА КИРИЛЕНКО, НАЗАРІЙ МАЗИЛЮК. "Страх є у всіх, але треба йти до кінця". Як морпіхи захищали Миколаїв, а нині наступають на Херсонщині - Ukrajinska Pravda, 20.07.2022 (vaadatud: 30.07.2022) Оператор 73-го центру ССО розповів про зачистку аеропорту Миколаєва від росіян. ВІДЕО 07.06.2022 (vaadatud: 08.06.2022) Isabelle Khurshudyan (9. aprill 2022). "Mykolaiv region on edge amid fear of a new Russian offensive". washingtonpost.com (inglise). The Washington Post. Vaadatud 3. mail 2022. "Practically no invaders left in Mykolayiv region – head of administration". www.ukrinform.net (inglise). Ukrinform. Vaadatud 3. mail 2022. The Armed Forces of Ukraine has recaptured the Kulbakine military airfield in Mykolayiv - Lb.ua, 04.03.2022 (vaadatud: 31.07.2022)  Mõkolajivi lahing – pildid, videod ja helifailid Wikimedia Commonsis
Rantšo

Rantšo on maa-ala, mis hõlmab mitmesuguseid ehitisi, mida kasutatakse peamiselt karjapidamiseks ning aastaringselt söödetavate kariloomade, tavaliselt veiste ja lammaste, kasvatamiseks. Tegemist on talu alatüübiga. Tavaliselt kasutatakse terminit „rantšo“ loomakasvatustegevuse kohta Mehhikos, USA lääneosas ja Lääne-Kanadas, kuigi rantšosid võib leida ka teistest piirkondadest. Inimest, kes omab rantšot või töötab seal, kutsutakse karjaseks, loomakasvatajaks, rantšopidajaks või rantšeeroks. Karjakasvatus on ka meetod, mida kasutatakse vähem levinud kariloomade, näiteks hobuste, põtrade, piisonite, jaanalindude, emude ja alpakade kasvatamiseks. Rantšod koosnevad tavaliselt suurtest aladest. Rantšo tegeleb põhiliselt erinevate kariloomade kasvatusega. Osad rantšod võivad pakkuda kodu ka hüljatud või viga saanud loomadele. Samuti tegeletakse väikest viisi söödateravilja ja heina kasvatusega erakordseteks juhtudeks. Lisaks pakuvad rantšod külastajatele erinevaid tegevusi nagu ratsutamine, safari, erinevad matkad ja loomade vaatamine. Eestis on võimalik külastajatel külastada näiteks Pärnumaal asuvat Ranna Rantšot. Ameerika Ühendriikide lääneosas on paljud rantšod kombinatsioon eraomandis olevast maast, millele lisanduvad karjatamislepingud föderaalse Maakorraldusbüroo (Buregu of Land Management) või Ameerika Ühendriikide metsateenistuse (United States Forest Service) kontrolli all oleva maaga. Kui rantšo hõlmab põllu- või niisutatavat maad, võib see tegeleda ka piiratud koguses põlluharimisega, kasvatades loomade toitmiseks vilja ning heina. Võrreldes põllumajandustootjatega ei kuluta karjakasvatajad raha loomade kvaliteetsele söödale, vaid loomad hangivad toitu looduslikelt karjamaadelt. Rantšosid, mis on keskendunud turistide võõrustamisele, nimetatakse külaliste rantšodeks. Rantšodel on võimalik lubada erakütid oma kinnistule kohalike metsloomade jahtimiseks. Lisaks pakuvad rantšod tihti lisatulu teenimise eesmärgil külalistele võimalust ratsutamiseks ja juhendatud jahiks. Rantšopidamine on osa "metsiku lääne" ikonograafiast, nagu seda on näha lääne filmides ja rodeotes. https://et.wikipedia.org/wiki/P%C3%B5llumajandus https://www.rannarantso.com/ https://www.harriganland.com/difference-between-farm-and-ranch/ https://en.wikipedia.org/wiki/Ranch
Lembit Rull

Lembit Rull (ka Leopold Rull 15. juuli 1904, Meleski, Võisiku vald – 6. märts 1987, Tartu) oli eesti maalikunstnik, lavakujundaja ning karikaturist. Lembit Rull sündis Meleski klaasivabriku asulas. Tema isa oli klaverimeister ja orkestrant. Õppis Peterburis Stieglitzi kunstikooli õhtukursustel. Lõpetas 1943 Kõrgema Kunstikooli Pallas maalierialal. Aastatel 1945–1949 töötas Tartu Kunstiinstituudis õpetajana. Töötas 1949–1960 Vanemuise teatris, tegi ka lavakujundusi. Alustas maaliloominguga näitustel esinemist 1928. aastal. Samal aastal ilmusid tema esimesed karikatuurid ajalehtedes "Sädemed", "Esmaspäev" ja "Kratt". Raudsepa "Tagatipu Tiisenoosen" (1947) Kompanejetsi "Hunt ja 7 kitsetalle" (1950) Tšaikovski "Jevgeni Onegin" (1950, koos M. Dreifeldiga) Mihhalkovi "Jänes Ninatark" (1952) Gounod’ "Faust" (1953) Nielseni "Lakšmi" (1955, koos Georg Sanderiga) Pugni, Drigo ja Glieri "Esmeralda" (1957) Omakäeline elulugu. Eesti Kunstimuuseumi arhiivkogu EKMA.136.13.8/18
Säde (Rakvere kino)

Säde oli kino mis tegutses 1910–1972 aastatel Rakveres Pikal tänaval. 1910. aastal üüris juudi soost kohalik kaupmees Meier Rogovski, Rakveres Pikk tn 16a maja Kurbergi majas lõunapoolsema otsa (endise kellassepaäri) ja ehitas sealsele äripinnale juurde kinosaali ja aparaadiruumi. 26. detsembril toimus Rakvere esimeses “elava pildi teatris” Illusioon pidulik avaseanss. Kinos oli nii piletikassa, garderoob kui ooteruum, kuhu pääses otse tänavalt. Kino saal mahutas 100 külastajat. Kino jõuallikaks oli 10hobujõuline naftamootor. Piletihind ulatus 50 kopikani. Hiljem kandis kino mitut nime – Ideal, Skala ja Nõukogude korra ajal Säde, mil ka kino tunduvalt laiendati, "Sädemele" kuulus kogu maja, kus enne asusid veel kolm kauplust. Hoones tegutses kino kuni 1972. aastani. Reeli Freiental (21. mai 2012). "Rakveres on kinos käidud üle saja aasta". Virumaa-Teataja. "«Illusioonist» tänapäevani". Punane Täht. 24. september 1963.
Eve Paap

Eve Paap (sündinud 3. juunil 1970) on eesti muusikaõpetaja ja kooridirigent. Ta töötab Hugo Treffneri Gümnaasiumi muusikaõpetajana. Selle kõrvalt on ta politsei segakoori Chorus Menticum dirigent ning alates 2019. aastast ka Hugo Treffneri gümnaasiumi segakoori Anima dirigent. Ta kuulub Eesti Segakooride Liidu juhatusse. Aasta dirigent-muusikaõpetaja 2021 "Juhatus". Eesti Segakooride Liit. Vaadatud 03.05.2022. "Koorimuusika aastapreemiad 2021 jagatud!". Eesti Muusika Infokeskus. 07.02.2022. Vaadatud 03.05.2022.
Arnold Simson

Arnold Simson (25. veebruar 1899, Peatskivi – 25. mai 1982, Tartu) oli eesti maalikunstnik ja akvarellist. Käis 1918–1920 Tartu Hariduse Seltsi joonistuskursustel ja 1920–1922 Tartu Õpetajate Seminaris, kus joonistusõpetaja oli Mart Pukits. Õppis 1922–1934 vaheaegadega Pallases maalimist, täiendas end maali erialal 1944–1946 Tartu Riiklikus Kunstiinstituudis, kus omandas ka joonistusõpetaja kutse. Töötas 1947–1960 joonistus- ja joonestusõpetajana Tartu 13. 7-klassilises koolis, Tartu 11 7-klassilises koolis, Tartu I Õhtukeskkoolis. Kunstinäitustel esines 1929. aastast alates joonistuste, pastellide ja õlimaalidega. 1950. aastail hakkas ta pidevamalt harrastama akvarelli. Viljeles natüürmorti ning lille- ja maastikumaali. Arnold Simson on maetud Alatskivi kalmistule. Erm, Voldemar (28.02.1969). "Arnold Simson". Sirp ja Vasar. Vaadatud 03.05.2022. Tartumaa kultuuritee. Alatskivi kalmistu
Kasiino (kino)

Kasiino oli 20. sajandi alguses endine kino, mis asus Tallinnas Aia tänav 3. Ärimees Vassili Voinovi tellitud hoone Tallinnas Vana-Viru ja Aia tänava nurgal kavandati 1911. aastal küll kaubamajaks, kuid siiski ehitati hoone ümber nii, et hoonest sai Tallinna esimene statsionaarne kino Kasiino. 1925. aastal koondus “Balti Film Union” alla ja kino sai uueks nimeks Picadilly. Aastal 1927 lasi Vassili Voinov hoonesse ehitada 18 meetrise pikkuse (tollal Baltimaade pikima) basseini ning sauna. 1945. aastal muudeti saun ujumisbasseiniks ja oli järgnevalt Eesti NSV Siseministeeriumi spordiseltsi Dünamo ujula. 1997. aastal avati hoones ostukeskus WW Passaazh. Andri Ksenofontov (1. oktoober 2017). "EESTI KINOD ENNE VIIMAST SÕDA". Kalender 2019. Vaba Maa, 1925, 4. oktoober (Nr. 230)
Kerghaagis

Kerghaagis on haagis, mille täismass ei ületa 750 kilogrammi Kerghaagis kuulub O1 kategooriasse. Sellel sõidukil ei ole pidurid kohustuslikud. Kerghaagisele teostatakse ülevaatust vastavalt liiklusseadusele. Riigikogu (17.06.2010). "Liiklusseadus". Vaadatud 3.05.2022.
Virnastamine

Virnastamine (ingl.k. block stacking; stacking[viide?]) on kauba hoiustamise viis, mille puhul kaubaalused kaubaga või kaup ilma alusteta asetatakse mitmes kihis üksteise peale. Virnastamine on efektiivne hoiustamisviis, mille puhul hoiustatakse kaupa enamasti 3-5[viide?] kihis. Virnastada võib kaupa ainult juhul, kui tootja lubab sellist hoiustamisviisi kasutada. Samuti määratakse max kihtide arv virnas tootja poolt[viide?]. "Logistikasõnastik". Originaali arhiivikoopia seisuga 9.05.2021. Vaadatud 03.05.2022.
Irpini lahing

Irpini lahing (ukraina keeles Битва за Ірпінь) oli 2022. aasta 27. veebruarist 28. märtsini toimunud lahing, mille käigus Venemaa relvajõud tegid katse võtta Kiievi loodepiiril asuv linn oma kontrolli alla. Ägeda võitluse, sh tänavalahingute käigus taastas Ukraina pool linna üle täieliku kontrolli. "Росіяни відчували: ми будемо відбиватися до кінця", — останні спогади командира "Карпатської Січі" про оборону Київщини (04.08.2022) Margus Martin. Omega eriüksuse võitleja: Irpinis vange ei võetud. - Postimees, 22.02.2023, lk. 7. "'Hand-to-hand combat': Street battles rage on Kyiv's edge". France 24 (inglise). 7. märts 2022. Vaadatud 5. aprillil 2022. Episkopos, Mark (17. märts 2022). "Ukraine Launches Counteroffensives in Key Cities". National Interest (inglise). Vaadatud 5. aprillil 2022.  Irpini lahing – pildid, videod ja helifailid Wikimedia Commonsis
Pill (perekonnanimi)

Pill on perekonnanimi. 2022. aasta 1. jaanuari seisuga oli Eestis perekonnanimi Pill 248 inimesel: 120 mehel ja 128 naisel. Perekonnanimede levikult on Pill meeste puhul 635. kohal ja naiste puhul 652. kohal. Pill oli levinumaks nimeks vanuserühmas 80–84 aastat, kus seda oli 10 000 elaniku kohta 2,56. Perekonnanimi Pill oli kõige sagedasem Võru maakonnas, kus sellist nime kandis maakonna 10 000 elaniku kohta keskmiselt 5,74 inimest. 19. sajandi algul pandi talupoegadele perekonnanimi Pill 59 mõisavallas üle Eestimaa ja Liivimaa. 1930. aastate nimede muutmise kampaania käigus vahetati Eestis perekonnanimi Pill kolmel korral; uued võetud nimed olid Kullam, Piirissaar, Sepp. Uueks perekonnanimeks Pill valisid samal ajal varem nimesid Birkmann, Liidemann, Pillberg, Pillmann, Stern kandnud isikud. Aino Pill, eesti hüdrogeoloog (1926–2016) Alison Pill, eesti juurtega Kanada näitleja (1985–) Ene Pill, eesti psühholoog (1958–) Ivo Pill, eesti vaimulik (1955–) Johan Pill, eesti notar (1890–1981) Mari Pill, eesti kunstiteadlane (1939–1987) Mihkel Pill, eesti põllumajandusteadlane (1884–1951) Rein Pill, eesti ratsutaja Riina Pill, eesti treener, sporditegelane ja endine ratsasportlane (1964–) Toomas Pill, eesti kirjandusteadlane (1938–) Statistikaamet. Rahvastikuregister (vaadatud 03.05.2022) Rahvusarhiiv. Onomastika andmebaas. Nimede panemine. Päring andmebaasist (algne nimekuju): Pill. Rahvusarhiiv. Onomastika andmebaas. Nimede eestistamine. Päring andmebaasist (vana nimekuju): Pill. Rahvusarhiiv. Onomastika andmebaas. Nimede eestistamine. Päring andmebaasist (uus nimekuju): Pill. Pill statistikaameti andmebaasis
Brendan Lemieux

Brendan Lemieux (sündinud 15. märtsil 1996 Denveris Colorados) on Ameerika Ühendriikides sündinud Kanada jäähokimängija, kes mängib NHL-i klubis Los Angeles Kings ründajana vasakäärel. Aastatel 2012–2015 mängis Ontario Hockey League'i klubis Barrie Colts. 2015. aasta detsembris liitus ta samasse liigasse kuuluva Windsor Spitfiresiga, kus mängis kuni hooaja lõpuni. 2014. aastal valis Buffalo Sabres ta NHL-i draft '​is 31. valikuna. 2015. aasta veebruaris müüdi tema mängijaõigused Winnipeg Jetsile. Hooaja 2015/16 lõpus debüteeris ta American Hockey League'is (AHL) Jetsi tütarklubis Manitoba Moose. NHL-is debüteeris ta 20. oktoobril 2017 mängus Minnesota Wildi vastu. Esimese värava lõi ta liigas sama aasta 30. oktoobril Pittsburgh Penguinsi vastu. 2019. aasta veebruaris kaubeldi Lemieux Winnipeg Jetsist New York Rangersi. Hooajal 2019–20 tegi Lemieux NHL-is oma seni kõige resultatiivsema hooaja, kui lõi 59 mänguga kuus väravat ja andis 12 väravasöötu. 2019. aasta märtsis kaubeldi ta Los Angeles Kingsi. Tema isa Claude Lemieux on endine jäähokimängija, kes mängis NHL-is 21 hooaega. "Rangers Acquire 2019 1st Rd Pick, Brendan Lemieux & 2022 Conditional Pick"". nhl.com. 25.2.2019. Vaadatud 3.5.2022 "Lemieux traded to Kings by Rangers for fourth-round pick in 2021 Draft". nhl.com. 29.3.2021. Vaadatud 3.5.2022 Brendan Lemieux NHL.com lehel Brendan Lemieux hockeydb.com lehel
Politseinik

Politseiametnik on politseiteenistuses olev isik. Eesti Vabariigis on politseinik ehk politseiametnik Politsei- ja Piirivalveametis, Kaitsepolitseiametis või sisekaitselises rakenduskõrgkoolis politseiametniku ametikohal teenistuses olev isik. Laiemas mõttes käsitletakse Eestis politseinikuna ka sõjaväepolitseinikku. Politseiametnikuna võib teenistusse võtta 19-aastaseks saanud vähemalt keskharidusega Eesti kodaniku, kes valdab eesti keelt seadusega või seaduse alusel antud õigusaktiga kehtestatud ulatuses ning vastab politseiametniku kutsesobivuse nõuetele (nõuded isikuomadustele, haridusnõue, füüsilise ettevalmistuse nõuded). Laiemalt puutuvad kodanikud Eestis kokku politseiametnikega, keda ametikoha järgi kutsutakse ka piirkonnapolitseinikeks, liikluspolitseinikeks ja kriminaalpolitseinikeks. Piirkonnapolitseiniku ülesandeks on olla sideohvitser kogukonna ja politsei vahel. Piirkonnapolitseinikud keskenduvad kogukonna ja kohalike omavalitsustega suhtlemisele ning info kogumisele ja infovahetusele oma piirkonnas ja nende tööst on eraldatud patrullimine, süütegude menetlemine, väljakutsete teenindamine ja liiklusjärelevalve.
Mordva ANSV

Mordva Autonoomne Nõukogude Sotsialistlik Vabariik (lühinimi Mordva ANSV; ersa keeles Мордовскяй Автономнай Советскяй Социалистическяй Республикась; mokša keeles Мордовской Автономной Советской Социалистической Республикась; vene keeles Мордовская Автономная Советская Социалистическая Республика) oli autonoomne nõukogude sotsialistlik vabariik Vene NFSV koosseisus. Mordva ANSV moodustati Mordva autonoomse oblasti järglasena 20. detsembril 1934. Mordva
Karp (perekonnanimi)

Karp on perekonnanimi. 2022. aasta 1. jaanuari seisuga oli Eestis perekonnanimi Karp 250 inimesel: 118 mehel ja 132 naisel. Perekonnanimede levikult on Karp meeste puhul 646. kohal ja naiste puhul 628. kohal. Karp oli levinumaks nimeks vanuserühmas 75–79 aastat, kus seda oli 10 000 elaniku kohta 4,00. Perekonnanimi Karp oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 5,73 inimest. 19. sajandi algul pandi talupoegadele perekonnanimi Karp mitme Eestimaa ja Liivimaa maakonna 14 mõisavallas. 1930. aastate nimede muutmise kampaania käigus vahetati Eestis perekonnanimi Karp välja kahel korral, uued võetud nimed olid Kirsimäe ja Laanelind. Uueks perekonnanimeks Karp valis sel ajal isik endise nimega Treumann. Atlan Karp, eesti laulja (1972–) Edmund Karp, eesti jalgpallur (1913–2000) Kadri Karp, eesti aiandustegelane (1958–) Kenneth Karp, eesti kabetaja (1979–) Leelo Karp, eesti estraadilaulja ja lauluõpetaja (1941–2000) Paul Karp, eesti dirigent, tromboonimängija ja muusikapedagoog (1905–1981) Raine Karp, eesti arhitekt (1939–) Statistikaamet. Rahvastikuregister (vaadatud 03.05.2022) Rahvusarhiiv. Onomastika andmebaas. Nimede panemine. Päring andmebaasist (algne nimekuju): Karp. Rahvusarhiiv. Onomastika andmebaas. Nimede eestistamine. Päring andmebaasist (vana nimekuju): Karp. Rahvusarhiiv. Onomastika andmebaas. Nimede eestistamine. Päring andmebaasist (uus nimekuju): Karp. Karp statistikaameti andmebaasis